Отчет за дейността на НЧ”Пробуда -1905 година” село Венелин за 2021година

І БИБЛИОТЕЧНА ДЕЙНОСТ

През 2021 година Поради създалата се извънредно положение и извънредна епидемична обстановка във връзка с COVID-19 постигнахме много слаби резултати в библиотечната дейност на читалището. При план 90 читатели имаме 36, от които 24 деца и 12 възрастни. През годината имаме 103 посещения на библиотеката по план 1000.

При план 1200 библиотечни документи са раздадени 228, голям е броя на детската и художествената литература. Спадът на посещенията в библиотеката се вижда от посочените резултати, поради това, че децата са доста ангажирани с учебните си занимания и във връзка с онлайн обученията . Да се надяваме ,че през следващата 2022 година, ще можем да върнем децата и ще привлечем повече възрастни да четат. Книгите се събират в срок, ежедневно се води статистика за читатели и посещения.Тази година нямаме закупена нова детска и художествена литература, тъй като предните години сме комплектували доста нова литература по спечелените проекти.

Във връзка с бележити дати и годишнини се изготвят табла, кътове, витрини и брошури , които се окачват в фоайето на читалището и в библиотеката. Както и през предните години се помага на учениците в тяхната учебна подготовка. Част от материалите им се дават разпечатани от компютъра. Изготвят им се реферати, есета, теми и други библиографско-информационни справки, а друга част те самите си изготвят домашните на обособените работни места за ученици, които са свързано с интернет и принтер за разпечатване . Тази година по-малко посещения има за подготовка на учениците в библиотеката, тъй като през цялата година учениците бяха на дистанционно обучение поради пандемията .

Помагахме и при попълването на молби на пенсионери и социално слаби за службата по социално подпомагане.

І І. ЛЮБИТЕЛСКО – ХУДОЖЕСТВЕНО ТВОРЧЕСТВО:

Все още се поддържат постоянно действащите група за изворен фолклор към читалището .Също така и временно действащите – лазарска и коледарска. Поради създалата се епидемична обстановка двете постоянно и временните действащи групи са имали изяви

1.„ МЕЖДУНАРОДЕН ФОЛКЛОРЕН ФЕСТИВАЛ по автентична култура и занаяти“ КК“Камчия“ ОБЩИНА АВРЕН”

1. Първи фолклорен събор „Еркешки корени – 2021“.

Самодейците от временните колективи участваха и в два онлайн конкурса:

* „Най-гиздава лазарка в носия“
* „Коледо, мой коледо“ и двата колектива са удостоени с Грамоти за участия.

ІІІ ОРГАНИЗИРАНЕ НА ПРАЗНЕНСТВА, КОНЦЕРТИ,ЧЕСТВАНИЯ И МЛАДЕЖКИ ДЕЙНОСТИ

1.Традиционни празници на селото- не се празнуваха поради епидемията от Ковид.

2. Ателие за изработка на мартеници

3.Благотворителна кампания -Благодарности към всички,които допринесоха за участието ни в Дарителската кампания „Аз вярвам и помагам“-за събиране на капачки. Кампанията продължава и към момента.За предаването на капачките към пункта благодарим и на Общината за организирането на транспорта до град Варна.

ІV СЪБИРАНЕ И РАЗПРОСТРАНЯВАНЕ НА ЗНАНИЯ ЗА РОДНИЯ КРАЙ

Продължаваме да извършваме своята краеведска дейност, като за целта е сформиран клуб „Огнище”. С част от по-младите самодейци събираме и съхраняваме всичко за селото. Всичко се събира на всякакъв вид носители и се съхранява в читалището.

V ПРЕДОСТАВЯНЕ НА КОМПЮТЪРНИ И ИНТЕРНЕТ УСЛУГИ

С помощта на наличната техника и интернета се изготвят рефератите, есетата и всичко, което е нужно на децата напълно безплатно.

За читалищната и библиотечна дейност използваме наличната си техника.

VІ ДОПЪЛНИТЕЛНИ ДЕЙНОСТИ

1.Финансово състояние: относно финансовото състояние приходите са от, членски внос, субсидията или общо бюджета за 2021 е в размер на 20196,32лв. Субсидираната численост на читалището за 2021 година е 1.25.Субсидията , която е от държавния бюджет е 14355,00 лв.

Всички разходи за художествена самодейност и командировките са от собствените приходи.

2.Организационна дейност на ЧН- УС и ПК проведоха 5 заседания , на които са обсъждани важни за читалището въпроси, като: финансовите отчети, които се представят в общината, участията на самодейците и други .

3. Обучения на персонала- през изтеклата 2021 година библиотекаря участва в обучения и семинари организирани от РЕКИЦ –Варна .

1. обучение на тема „ Повишаване капацитета на читалищата“ по време на пандемия.

4. Социална дейност

-в помощ на възрастни хора по време на пандемията -снабдяване с лекарства и храни, за всеки според потребностите.

Председател: ................ /П.Павлов/